



Eelnõu
NARVA LINNAVALITSUS
KORRALDUS
	Narva
	                                 16.11.2011  nr...........


Vahtra tn 7 katastriüksuse sihtotstarbe muutmine 

1. Asjaolud ja menetluse käik
Kinnistusraamatu andmetel omandas osaühing Kuldliiv (registrikood 11355545) 10.oktoobril 2011 Riigi Kinnisvara Aktsiaseltsilt riigikaitsemaa (009; R) sihtotstarbega kinnistu (registriosa nr 3752309), asukohaga Vahtra tn 7 (katastritunnus 51102:004:0028). Kinnistul paiknevad ehitisregistris registreeritud garaažiboksid. 
Võttes aluseks 01.11.2008.a jõustunud Vabariigi Valitsuse 23.10.2008.a määruse nr 155 „Katastriüksuse sihtotstarvete liigid ja nende määramise kord“ on riigikaitsemaa riigikaitse otstarbel kasutatav maa. Kuna garaažide kasutusotstarve muutub nüüd äriliseks, siis esitas osaühing Kuldliiv 02.11.2011 omavalitsusele avalduse katastriüksuse sihtotstarbe muutmiseks ärimaaks (002; Ä).

Lähtudes omaniku avalduses esitatud garaažide  kasutamise otstarbest, muuta Vahtra tn 7 katastriüksuse senine sihtotstarve riigikaitsemaa (009; R) ning määrata uueks sihtotstarbeks ärimaa (002; Ä).

2. Õiguslikud alused
2.1 Kohaliku omavalitsuse korralduse seaduse § 22 lõike 2 alusel otsustab kohaliku omavalitsusüksuse või kohaliku omavalitsusorgani pädevusse antud küsimusi kohaliku omavalitsuse volikogu, kes võib delegeerida nende küsimuste lahendamise valitsusele.
2.2 Vabariigi Valitsuse 23.10.2008. a määruse nr 155 „Katastriüksuse sihtotstarvete liigid ja nende määramise kord” § 2 lõike 1 järgi määrab või muudab kohalik omavalitsus sihtotstarbe kinnisasja omaniku taotluse alusel.
2.3 Maakatastriseaduse § 18 lõike 4 kohaselt määrab kohalik omavalitsus ehitise või selle osa kasutamise otstarbe muutmisel, kui see ei too kaasa ehitamist, katastriüksuse sihtotstarbe või sihtotstarbed ehitusseaduse kohases ehitise kasutusloas nimetatud ehitise või selle osa kasutamise otstarbe või otstarvete alusel.
2.4 Narva linna ehitusmääruse § 36 kohaselt delegeerib Narva Linnavolikogu Narva Linnavalitsust võtta vastu otsuseid Maakatastriseaduse §18 lõigetes 4 ja 5 nimetatud küsimustes.

3. Otsus
Muuta Vahtra tn 7 katastriüksusele (katastritunnus 51102:004:0028) määratud riigikaitsemaa (009; R) sihtotstarve ärimaaks (002; Ä).
4. Rakendussätted
4.1 Kohustada Narva Linnavalitsuse Arhitektuuri- ja Linnaplaneerimise Ametit teha korraldus teatavaks Maa-Ameti Ida-Viru katastribüroole ja osaühingule Kuldliiv.
4.2 Korraldus jõustub teatavakstegemisest.
4.3 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

